1. Lubangawa Jehovah
Lanyeko pi nyinge maleng.
En mito yubo nyinge
Wek obed labongo koko.
Pi mwaki mapol ata,
En obedo ka kanyo;
I mar, ki diyo cwinye,
En pe ool matwal.
Mitine tye ni dano
Ducu ka twere gularre.
Diyo cwiny pa Lubanga
Pe dong bibedo me nono.
2. Kit man me diyo cwinywa
Bigwokowa i yo pa Rwot.
Man weko cwinywa kwe mot,
Gwokowa ki i akemo.
Dok neno ber pa dano,
Geno ni bibedo ber.
Weko wan wacung matek
I kare me cwercwiny.
Kacel ki kit mukene
Ma cwiny maleng twero nyako,
Diyo cwiny bikonyowa
Me poro Lubanga Wonwa.